**J E G Y Z Ő K Ö N Y V**

**Készült:** Ivád Községi Önkormányzat Képviselő Testület 2015. január 14. (szerda) 15.00-órakor megtartott ülésén.

**Jelen vannak:** Valyon László FIDESZ-KDNP polgármester

Nagy László Ferenc alpolgármester

Ábelovszki Csaba képviselő

Gulyás Benedek képviselő

Tar Zoltán képviselő

**Meghívottak:** Dr. Varga Attila jegyző

Dr. Kerekes Tibor aljegyző

Braun József pénzügyi oszt. vez.

Hajdú Péterné

Hajdú Péter

Ivády Krisztina

Szalai Katalin jkv.

**Valyon László FIDESZ-KDNP polgármester**

Köszönti az ülés résztvevőit, megállapítja az ülés határozatképességét, mert jelen van az alpolgármester és a 3 képviselőből mindenki jelen van. Az ülést megnyitja. Javasolja a meghívón feltüntetett napirendi pontokat sorrendben tárgyalják meg. A képviselők ezt a javaslatot egyhangúan elfogadták.

**NAPIRENDI PONTOK**

1. A természetben nyújtott egyszeri szociális célú tüzelőanyag támogatás feltételeiről szóló rendelet módosításának megtárgyalása.

Előterjesztő: Dr. Varga Attila jegyző

2. Kérdések interpellációk

Zárt ülés

1.Szociális ügy.

**Dr.Varga Attila jegyző**

Napirendi pontok megtárgyalása előtt

Mindenek előtt tájékozatta a megjelenteket, hogy törvényességi felhívás érkezett, mivel az ügyrendi bizottság tagjai az esküt nem tették le. Meghívták a külsős tagot, Ivády Krisztinát is az eskü letételére.

Az eskütétel megtörtént.

**Napirendi pontok tárgyalása**

**1./ Napirend**

A természetben nyújtott egyszeri szociális célú tüzelőanyag támogatás feltételeiről szóló rendelet módosításának megtárgyalása.

**Dr Varga Attila jegyző**

Tájékoztatom a Tisztelt Képviselőtestületet, hogy a települési önkormányzatok szociális célú tüzelőanyag vásárlásához kapcsolódó kiegészítő támogatásról szóló 46/2014. ( I.25.) BM rendelet alapján elfogadott önkormányzati rendelet kisebb módosításokra szorul a határidők miatt.

Erre tekintettel kérem a Tisztelt képviselőtestületet, hogy a beterjesztett rendelet módosítását tárgyalja meg.

Kérem a képviselőket, hogy kézfelnyújtással szavazzák meg a természetben nyújtott egyszeri szociális célú tüzelőanyag támogatás feltételeiről szóló önkormányzati rendeletet.

A képviselők egyhangúlag, kézfelnyújtással minősített többséggel megszavazták az önkormányzati rendeletet.

**Ivád Község Önkormányzata Képviselőtestületének**

**1/2015.(I.15.) önkormányzati rendelete**

**Ivád Község Önkormányzata Képviselőtestületének a természetben nyújtott egyszeri**

**szociális célú tüzelőanyag támogatás feltételeiről szóló**

**12/2014. (XII.20.) önkormányzati rendelet – a továbbiakban: R.- módosításáról**

**Dr Varga Attila jegyző**

Javaslom, hogy a rövid határidő miatt egyes szociális ügyekben ne a képviselő testület döntsön, mert ez sok határozat lenne.

Egyszerűbb, ha a polgármester dönt határozatban, mert jelenleg sok testületi határozat van, felesleges sok testületi határozatot hozni.

Törvényességi felülvizsgálat történt a Polgármester illetménye és költségtérítése az alpolgármester költségtérítése ügyében nem született eddig határozat.

A polgármester havi tiszteletdíja 149.600.- Ft bruttó, a törvény értelmébe, a költségtérítése az illetmény 15%-a havi 22.400.- Ft. Az alpolgármester költségtérítése az alpolgármester illetmény 15%-a havonta, azaz bruttó7.860.- Ft.

Kérem, hogy kézfelnyújtással szavazzanak az illetmény és a költségtérítés összegeinek elfogadására.

A képviselők kézfelnyújtással, egyhangúlag megszavazták a polgármester illetményét, költségtérítését és az alpolgármester költségtérítését.

A képviselőtestület **egyhangú szavazattal** az alábbi határozatokat hozta:

**Ivád Község Önkormányzata Képviselő-testületének 1/2015. (I.14.) határozata**

Ivád Község Önkormányzatának Képviselőtestülete Valyon László főállású polgármester havi tiszteletdíját 2014. október 13. napjától bruttó 149.600,- Ft, azaz bruttó Egyszáz-negyvenkilencezer-hatszáz forintban állapítja meg.

Felelős: jegyző

Határidő: azonnal

**Ivád Község Önkormányzat Képviselő-testületének 2/2015. (I.14.) határozata**

Ivád Község Önkormányzatának Képviselőtestülete Valyon László főállású polgármester részére illetménye 15 százalékának megfelelő összegű, azaz 22.400,- Ft költségtérítést állapít meg havonta.

Felelős: jegyző

Határidő: azonnal

**Ivád Község Önkormányzat Képviselő-testületének 3/2015. (I.14.) határozata**

Ivád Község Önkormányzatának Képviselőtestülete Nagy László társadalmi megbízatású alpolgármester részére illetménye 15 százalékának megfelelő összegű, azaz bruttó 7.860,- Ft, azaz Hétezer-nyolcszázhatvan forint költségtérítést állapít meg havonta.

Felelős: jegyző

Határidő: azonnal

**Gulyás Benedek képviselő**

Javaslom az alpolgármester fizetésének megemelését, mivel nagyon sokat dolgozik, szinte minden nap kint van az üzemekben, intézkedik, besegít.

**Valyon László** **FIDESZ-KDNP polgármester**

A költségvetés megtárgyalásakor rá fogunk térni.

**Braun József pénzügyi oszt.vez.**

Február 15-e előtt össze kell állítani a költségvetést, a megtárgyalása előtt meg kell nézni a lehetőségeket. Addig marad ez az összeg.

**Dr Varga Attila jegyző**

Ivád Önkormányzata az óvod felújításra nyert pályázatot. Melyet közbeszerzési eljárás során kell meghirdetni. Átnéztem a jelenlegi szabályzatot, szakértővel megnézettem és átírtam, melyet megkaptak. Ezt el kellene fogadni.

**Valyon László FIDESZ-KDNP polgármester**

Kérte a képviselő testület tagjait a szabályzat elfogadására.

A képviselő testület kézfelnyújtással, egyhangúlag megszavazta Ivád község Önkormányzat Közbeszerzési Szabályzatát.

**Ivád Község Önkormányzat Képviselő-testületének 4/2015. (I.14.) határozata**

Ivád Község Önkormányzatának Képviselőtestülete elfogadta Ivád Község önkormányzatának Közbeszerzési szabályzatát.

Felelős: jegyző

Határidő: azonnal

**2. napirendi pont** kérdések, interpellációk

**Valyon László FIDESZ-KDNP polgármester**

Az Óvoda felújításával kapcsolatosan szeretném megemlíteni, hogy az Óvoda megkapta a támogatást, ennek a felhasználását időben korlátozták, december 31-ig adták meg. Úgy gondolom szeptember 30-ra be tudjuk fejezni. A kivitelezéssel kapcsolatban azt mondom, hogy nem kell nekünk vidéki, hanem helyi vállalkozót kell keresnünk. A BAFAG KFT képviselőjével tárgyaltam is, illetve még egy jelentkezővel fogok. A pályázatot ki kell írni, olyan céget kell keresni, aki megbízható. A jegyző úrral egyeztetni kell a jogi dolgokat meg kell beszélni.

Másik téma az Ivád, Gárdonyi út 1. szám alatt lévő ház sorsa. Az előző testület megvásárolta 5,5 millió Ft-ért az ingatlant. 500.000.-Ft foglalót kifizettek, a többit 5 év alatt kell kifizetnie az önkormányzatnak. Több lehetőség is van. Faluházban is gondolkodunk, de gazdálkodásra is alkalmas lehet. Hajdú Péter Ivádi Lakos megkeresett, hogy a házban papírfeldolgozó üzemet szeretne kialakítani. Pályázat útján megpróbálja hozzá a fedezetet előteremteni, az önkormányzat pedig adná az épületet. A képviselő testület véleményét kérném.

**Dr Varga Attila jegyző**

fenntartással tulajdonos az önkormányzat. Még nincs kifizetve az épület. Meg kell nézni, hogy mit tud az önkormányzat végezni az épületben.

Gulyás Benedek képviselő

Ez a döntés nem 5 perc. Az épület állaga sem jó. Meg kell nézni hogy a gép befér-e.

**Valyon László FIDESZ-KDNP polgármester**

megkérdezem a képviselő testület tagjait támogatják-e az épület gazdasági célú használatát.

**Nagy László Ferenc alpolgármester**

Jó ötlet, támogatom,

**Gulyás Benedek képviselő**

Nem tudjuk a pályázati feltételeket, de támogatom.

**Abelovszki Csaba képviselő**

támogatom.

**Valyon László FIDESZ-KDNP polgármester**

Megkérdezte, hogy van-e még valakinek kérdése javaslata az elhangzottakkal kapcsolatosan.

Mivel nem volt, elrendelte a zárt ülés megtartását.

**K.m.f.**

**Valyon László Dr. Varga Attila**

**polgármester jegyző**

**J E G Y Z Ő K Ö N Y V**

**Készült:** Ivád Községi Önkormányzat Képviselő Testület 2015. január 14. (szerda) 15.00-órakor megtartott zárt ülésén.

**Jelen vannak:** Valyon László FIDESZ-KDNP polgármester

Nagy László Ferenc alpolgármester

Ábelovszki Csaba képviselő

Gulyás Benedek képviselő

Tar Zoltán képviselő

**Meghívottak:** Dr. Varga Attila jegyző

Dr. Kerekes Tibor aljegyző

Braun József pénzügyi oszt. vez.

Szalai Katalin jkv.

**NAPIRENDI PONT**

Puporka Dezső Ivád, Petőfi út 11. szám alatti lakos közgyógyellátás iránti kérelme.

**Dr.Varga Attila jegyző**

Puporka Dezső közgyógyellátási kérelmet nyújtott be. Kérelmét megvizsgálva megállapítottam, hogy az igazolt gyógyszer havi költsége 6000.- Ft

A jogosultság megállapításához 7.125.- Ft igazolt gyógyszer költség szükséges.

A kérelmét el kell utasítanunk.

Az elutasításról Puporka Dezső határozatban értesül, amelynek mintáját a képviselők előzetesen megkapták.

A képviselő testület tagjai egyhangúlag megszavazták Puporka Dezső közgyógyellátási kérelmének elutasítását.

**Ivád Község Önkormányzat Képviselő-testületének 5/2015(I.14.) határozata**

Az ügyre irányadó ügyintézési határidőbenIvád Községi Önkormányzat Képviselő-testülete (továbbiakban: Képviselő-testület), **Puporka Dezső** (született: Ivád, 1952. július 12., an.: Csikós Marcella, TAJ száma: 017-205-746, állampolgársága: magyar) 3248 Ivád, Petőfi 11. szám alatti lakos közgyógyellátási igazolvány kiadása iránt benyújtott kérelmét a Heves Megyei Kormányhivatal Egészségbiztosítási Pénztári és Szakigazgatási Szerve által megküldött 84692-19-1/2014. számú szakhatósági állásfoglalása alapján

**e l u t a s í t j a .**

E határozat ellen közigazgatási úton jogorvoslatnak helye nincs. A határozatot sérelmező fél a kézhezvételtől számított 30 napon belül jogszabálysértésre hivatkozással kérheti a határozat bírósági felülvizsgálatát az Egri Közigazgatási és Munkaügyi Bíróságtól. Az eljárási cselekmény kapcsán eljárási költség nem merült fel, ezért annak megállapításáról és viseléséről nem rendelkeztem.

**INDOKOLÁS**

**Puporka Dezső** 3248 Ivád, Petőfi 11. szám alatti 2014.12.02-án kérelmet nyújtott be közgyógyellátásra való jogosultság megállapítása iránt.

A szociális igazgatásokról és szociális ellátásokról szóló 1993. évi III. törvény (továbbiakban: Sztv.) 50. § (3) bekezdése értelmében méltányosságból közgyógyellátásra jogosult az a szociálisan rászoruló személy, akinek esetében a települési önkormányzat rendeletében meghatározott feltételek fennállnak. Ivád Község Képviselő-testületének 7/2011. (V.12.) önkormányzati rendeletének (továbbiakban:Ör.) 19. § (1) bekezdése értelmében közgyógyellátásra jogosult,

a) akinek a családjában az 1 főre jutó havi jövedelem nem éri el a nyugdíjminimum 200 %-át (2014-ben: 57.000.-Ft), egyedül élő esetén 250%-át (2014-ben: 71.250.-Ft), és

b) pontja szerint az igazolt havi rendszeres gyógyító ellátásának költsége eléri az öregségi nyugdíj mindenkori legkisebb összegének 25%-át, amely: 2014.évben **7.125**,- Ft,

c) az a) pont esetén az is jogosult közgyógy ellátásra akinek a jövedelme az ott meghatározott határokat a nyugdíjminimum 5%-val (2014-ben: 1.425.-Ft) meghaladja.

**A jogosultság megállapításához mind a kettő feltételnek együttesen meg kell felelni.**

A Heves Megyei Kormányhivatal Egészségbiztosítási Pénztári Szakigazgatási Szerve által kiadott szakhatósági állásfoglalás alapján, a kérelmező által benyújtott háziorvosi igazoláson feltüntetett összes gyógyító ellátás költségeként a gyógyászati segédeszközöket (ideértve a protetikai és fogszabályozó eszközöket, azok javítását és kölcsönzését), valamint az orvosi rehabilitáció céljából igénybe vehető gyógyászati ellátásokat a közfinanszírozás alapjául elfogadott ár erejéig vette a MEP figyelembe, beleszámítva a gyógyszerköltséget is.

Gyógyszerköltségként a közgyógyellátásra jogosult gyógyszerkeretének megállapításához szükséges készítmények kiválasztásának szabályairól szóló 25/2006.(VI.26.) EüM rendelet alapján – az Sztv. 50/A. § (7) bekezdésében foglalt szabályok figyelembevételével – a fentiekben meghatározott összeget ismerte el, azzal, hogy a gyógyszerköltség meghatározásánál a krónikus betegséghez igazodó egy havi mennyiségre számolva legalacsonyabb költségű, külön jogszabályban meghatározott szakmai szabályok szerint elsőként választandó, legalacsonyabb napi terápiás költséggel alkalmazott készítményeket kell alapul venni és legfeljebb havi 6.000,- Ft-ig vehetők figyelembe a nem csak szakorvos által – a GYEMSZI-OGYI által „Sz” jelzéssel ellátott-, illetve nemcsak szakorvosi javaslatra rendelhető, a GYEMSZI-OGYI által „J” jelzéssel ellátott gyógyszerek.

A rendelkezésre álló iratokból megállapítást nyert, hogy Puporka Dezső családjában az egy főre jutó havi jövedelem **41.457**.-Ft, és a Heves Megyei Kormányhivatal Egészségbiztosítási Pénztári Szakigazgatási Szerve által kiadott szakhatósági állásfoglalás alapján rendszeres gyógyító ellátásának havi költsége **6.000**,- Ft.

**A fentiek alapján nevezett a hatályos jogszabályokban meghatározott kettős feltétel közül csak az egyiknek felel meg, ezért a közgyógyellátásra való jogosultság megállapítására benyújtott kérelmet a Képviselőtestület elutasította.**

A Képviselő-testület a határozatot az Sztv. 49.§- 53.§, az Ör. 19.§ (1) bekezdése alapján – az Ör. 3.§-a által biztosított jogkörben - , és a pénzbeli és természetbeni szociális ellátások igénylésének és megállapításának, valamint folyósításának részletes szabályairól szóló 63/2006. (III.27.) Korm. Rendelet 35. § - 49. §-ában, foglaltak alapján hozta meg.

Az illetékességet a közigazgatási hatósági eljárás és szolgáltatás általános szabályairól szóló 2004. évi CXL. törvény. (továbbiakban: Ket.) 21. § (1) bekezdés a) pontja állapítja meg.

A jogorvoslati lehetőséget a Ket. 109.§-a biztosítja. A költség és illetékmentességet az Sztv. 16.§-a biztosítja.

Ivád, 2015. január 14.

**Valyon László**

**polgármester**

Valyon László megköszönte a minden jelenlévőnek a részvételt és az ülést bezárta.

**K.m.f.**

**Valyon László Dr. Varga Attila**

**polgármester jegyző**